Н.Нығматулин: Ата заң – қуатты мемлекеттің негізі
"Н.Нығматулин: Ата заң – қуатты мемлекеттің негізі" | "https://abai.kz/post/119586"
TITLE: Н.Нығматулин: Ата заң – қуатты мемлекеттің негізі
URL: https://abai.kz/post/119586
META: "Н.Нығматулин: Ата заң – қуатты мемлекеттің негізі" | "https://abai.kz/post/119586"
DATE: 30.08.2020
AUTHOR(s): Abai.kz
TOTAL WORDS: 137
TEXT: Мәжіліс Төрағасы Нұрлан Нығматулин қазақстандықтарды мемлекеттің айтулы мерекесі Конституция күнімен құттықтады. Мәжіліс Төрағасы өзінің Twitter-дегі жеке парақшасында жариялаған құттықтауында: «Сіздерді еліміздің мәртебелі мерекесі – Конституция күнімен құттықтаймын! Осыдан 25 жыл бұрын Елбасымыз Н.Ә. Назарбаев іргесін қалаған Ата заңымыз тәуелсіздігімізді нығайтып, халықтың бірлігі мен ынтымағын арттырды!» - деді. Сонымен қатар, Мәжіліс Төрағасы өз құттықтауында Елбасы Н.Ә. Назарбаевтың Конституцияда белгіленген қағидаттарының арқасында Қазақстан бүгінде заманның сын-қатерлеріне жауап беріп, Мемлекет Басшысы Қ.К. Тоқаев ұсынған «Халық үніне құлақ асатын мемлекет» тұжырымдамасына сәйкес дамып келе жатқанына тоқталды. Сондай-ақ, Нұрлан Нығматулин 1995 жылы қабылданған Конституцияның арқасында кәсіби Парламент құрылғанын айтып, Конституцияда бекітілген қоғамдық келісім, саяси тұрақтылық және патриотизм - ұлттық қауіпсіздікті қамтамасыз ету мен қазақстандықтардың әл-ауқатын арттырудың кепіліне  айналғанына назар аударды. Мәжіліс Төрағасы Тәуелсіздіктің тұғырына айналған Ата заң әрбір қазақстандық үшін қымбат екенін алға тарта келіп, барша халқымызға  амандық, елімізге құт-береке тіледі. Abai.kz
